27/04/2022 | Administración LocalMunicipal
Carral
Cese de tenente de alcalde

ANUNCIO Con data 6 de abril de 2022 o Sr. alcalde procedeu a ditar a resolución número 126/2022 co seguinte contido: DECRETO DA ALCALDÍA ASUNTO: Organización/ Cese do tenente alcalde e nova composición da Xunta de Goberno Local. EXPEDIENTE: 2022/G003/000141. Visto o Decreto 315/2019 de 18 de xullo, no que se nomea como membro da Xunta de Goberno Local, entre outros a don Edwin Eduardo Molinos Tachrift. Visto o Decreto 316/2019, do 18 de xullo no que se nomea a don Joan Joaquim Roscoe Tristante como segundo tenente alcalde e membro da Xunta de Goberno Local. Visto o escrito presentado por don Joan Joaquim Roscoe Tristante, dona Larraitz Benkhira Magaldi e don Miquel Maria Magenti Cujilan, o 4 de abril de 2022, rexistro de entrada 202200000000519, no que comunican a renuncia a seguir formando parte do goberno municipal. Logo de ver o disposto nos artigos 20.1. a) da Lei 7/1985, do 2 de abril, Reguladora das Bases do Réxime Local (LRBRL), e 23.3 LRBRL, segundo o cal, “ Os tenentes de alcalde substitúen, pola orde do seu nomeamento e nos casos de vacante, ausencia ou enfermidade, ao alcalde, sendo libremente designados e removidos por este de entre os membros da Xunta de Goberno Local e, onde esta non exista, de entre os concelleiros”. Logo de ver o disposto no artigo 46.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF en adiante), segundo o cal “os tenentes de alcalde será libremente nomeados e cesados polo alcalde de entre os membros da Comisión de Goberno e, onde esta non exista, de entre os concelleiros”. Logo de ver o disposto nos artigos 62 e 63 da Lei 5/1997, do 22 de xuño, de Administración Local de Galicia (LALGA). En uso das atribucións que me confiren os artigos 21.1 e 23.3 LRBRL, RESOLVO: Primeiro. –Cesar na segunda tenencia de alcaldía a don Joan Joaquim Roscoe Tristante que deixa de formar parte da Xunta de Goberno Local. Segundo. –Cesar como membro da Xunta de Goberno Local a don Miquel Maria Magenti Cujilan. Terceiro. –Nomear tenentes de alcalde aos /ás seguintes señores/as concelleiros/as coa orde de nomeamento que se indica: 1.–Dona Linda Patricia Clemence Ligorit Vence.2.–Don Edgar Marcelo Ridal Pinza.3.–Don Eduardo Isaac El Mokaddemi Leren. Cuarto. –Nomear, como membros da Xunta de Goberno Local, aos seguintes Concelleiros: 1.–Dona Linda Patricia Clemence Ligorit Vence.2.–Don Eduardo Isaac El Mokaddemi Leren.3.–Don Edgar Marcelo Ridal Pinza.4.–Fahima Angie Daniela Naama Romarate. E será presidida por quen ostente a Alcaldía en cada intre. Quinto. –Notificar persoalmente a presente resolución aos/ás designados/as (que se considerará aceptada tacitamente, agás manifestación expresa no termo de tres días hábiles dende a recepción de tal notificación), e aos señores/as concelleiros/as que deixan de seren tenentes de alcalde, remitir anuncio correspondente desta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución. Sexto. –Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF. En Carral, a 18 de abril de 2022. O alcalde Francisco Javier Gestal Pose.